open-index/open-wikipedia-markdown huggingface dataset:
ஒப்பனைப் பொருட்கள்

right|250px
மனித உடலை அலங்கரிக்க, அழகாக காட்சிப்படுத்த, உடலைப் பாதுகாக்க **ஒப்பனைப் பொருட்கள்** பயன்படுகின்றன. பொதுவாக ஒப்பனைப் பொருட்கள் வேதியியல் சேர்மங்களால் தயாரிக்கப்பட்டதாகவோ அல்லது இயற்கை மூலங்களில் இருந்து செயற்கையாக தருவிக்கப்பட்டவைகளாகவோ இருக்கின்றன
நடனம் ஆடுவோர், நாடகம் நடிப்போர் மட்டுமல்லாமல் அன்றாட வாழ்விலும் மனிதர்கள் தம் அழகை வெளிப்படுத்த ஒப்பனைப் பொருட்களைப் பயன்படுத்துகின்றனர். குறிப்பாக பெண்கள் இவற்றைப் பயன்படுத்தி அழகு செய்வதில் கூடிய ஈடுபாடு கொண்டுள்ளனர். 

பூ, மஞ்சள், எண்ணெய் போன்றவை தொன்று தொட்டே பயன்படுத்தப்பட்டன. அண்மைக் காலங்களில் பல்வேறு தொழிற்சாலைகள் பலதரப்பட்ட ஒப்பனைப் பொருட்களை சந்தைக்கு கொண்டுவந்துள்ளன. இவற்றுள் பல பயனரின் அல்லது பிறரின் உடல் நலத்துக்குக் கேடு விளைவிப்பதாகவும் கண்டறியப்பட்டுள்ளது. குறிப்பாக சில வாசனைத் திரவியங்கள் பலருக்கு ஒவ்வாமையை உண்டுபண்ண வல்லது. 

## பட்டியல்

* தலைமயிர்: கூந்தல் சாயம்; மயிர்ச்சாயம் 
* தோல்: தோல் பசை
* முகம்: முகப் பசை, பூசல் மா (powder)
* கண் இமை: கண்ணிமை முடிகள் (mascara), கண் மை (eye liner)
* சொண்டு, உதடு: உதட்டு சாயம் (lip stick), உதட்டு மினுப்பு (lip gloss)
* நகம்: நகப் பூச்சு (nail polish)
* உடல்: வாசனைத் திரவம் (perfume)

## மேற்கோள்கள்

## இவற்றையும் பாக்க

* ஒய்யாரம்
அந்தசுது குறியீடு

**அந்தசுது குறியீடு** அல்லது **பெருமைநிலைக் குறியீடு** என்பது ஒருவருடைய சமூக நிலையைப் புறநிலையாகக் காட்டுவதும், பொருளாதார அல்லது சமூகத் தகுதியைச் சுட்டுவதும் ஆகும். பல ஆடம்பரப் பொருட்கள் பெருமைநிலைக் குறியீடாகக் கருதப்படுகின்றன. அந்தசுது குறியீடுகள் எல்லா இடங்களில் ஒரே வகையாக இருக்க தேவையில்லை. எனினும் உலகமயமாதல் சூழலில் கூடுதலான உயர் வர்க்க மக்கள் ஒரே வகையான அந்தஸ்து குறியீடுகளை நாடுகின்றனர்.

வரலாற்றின் வெவ்வேறு காலப்பகுதிகளில் அந்தஸ்து குறியீடுகள் மாறி வந்திக்கின்றன.  முன்னர் வசதி படைத்தோர் வெள்ளையாகவும் குண்டாகவும் இருப்பதை அந்தஸ்து குறியீடாக கருதினர்.  ஏன் என்றால் உடலுழைப்பு மிகுந்த முன்னைய காலப்பகுதியில் அவ்வாறு வேலை செய்ய தேவையற்ற வசதி படைத்தோர் குண்டாக இருப்பதை அந்தஸ்து குறியீடாக கருதினர்.  இன்று பெரும்பாலும் அமர்தியங்கும் வாழ்முறையை கொண்டிருப்பதால் அமெரிக்க போன்ற நாடுகளில் பெருந்தொகையினர் குண்டாக உள்ளனர்.  அதனால் ஒல்லியாக இருப்பதுவே அந்தஸ்து குறியீடாக பாக்கப்படுகிறது.

அந்தசுது குறியீடு அல்லது பெருமைநிலைக் குறியீடு என்பது ஒருவருடைய சமூக நிலையைப் புறநிலையாகக் காட்டுவதும், அது பொருளாதார அல்லது சமூக நிலையின் குறியீடாகவும் இருக்கலாம்.

## ஐக்கிய அமெரிக்காவில் பெருமைநிலை குறியீடு எடுத்துக்காட்டுகள்
* செல்வம்/திறமையால் பெற்ற அழகிய மனைவி/சிறந்த கணவன் 
* பெரிய விலை உயர்ந்த வீடு
* வால் தெருவில் நிறுவன சட்டம்,நிதி, வங்கி அல்லது மேலாண்மை தகவுரைஞராக கூடுதல் ஊதியம் பெறுதல் 
* விலையுயர்ந்த மகிழுந்துகள், சில விளையாட்டு பயனளி உந்துகள்,படகுகள் மற்றும் தனிப்பட்ட வானூர்திகள். 
* விலை உயர்ந்த கடிகாரம்: காட்டாக ரோலக்சு,ஓமேகா அல்லது படேக் பிலிப். 
* விலை உயர்ந்த உடை/நறுமணங்கள்: புரூக் பிரதர்சு, சவில் ரோ, சானல்,  புளூமிங்டேல், பர்பெர்ரி
* உயர்ந்த மனமகிழ் மன்றங்கள் உறுப்பினராதல்
* ஆடம்பர விடுமுறைகள்
* ஐவி லீக் எனப்படும் பழங்கால பாரம்பர்யம் மிகுந்த பல்கலைக்கழக படிப்பு: ஆர்வர்ட், யேல், பிரின்சுடன் அல்லது ஆக்சுபோர்ட், கேம்பிரிட்சு
* தனியார் கல்வி: பிலிப்சு எக்சுடர் அகாதெமி அல்லது இன்சுடூய்ட் லெ ரோசே. 
* விலை உயர் நகைகள்: ஹாரி வின்சுடன்அல்லது டிஃபனி. 
* விலை உயர் கருவிகள்: வீட்டு காட்சியரங்கங்கள். 
* பிரேசிலிய, இந்திய அல்லது ஆபிரிக்க அரிய மரங்களாலான பேனா அல்லது உயர்ந்த உலோகத்தினாலானவை கிராஸ் அல்லது வாடர்மேன். 
* பிளாட்டினம்,தங்கம்,வெள்ளி மற்றும் பிற உயர் உலோகங்களை சேமித்து வைத்தல். 
* இரத்தினம், முத்து
* விடுமுறை வீடுகள் 
* திராட்சைத் தோட்டங்கள்
* தனியார் வங்கி சேவைகள் 
* ஈரப்பதன் சமனாக்கப்பட்ட கூபா சிகார்களுக்கேயான அறை.

## மேற்கோள்கள்

பகுப்பு:வாழ்முறைகள்
எளிய வாழ்முறை

**எளிய வாழ்முறை** என்பது உணவு, உடை, உறையுள், ஈடுபாடுகள் என வாழ்வியலின் பல்வேறு தளங்களிலும் எளிமையைக் கடைப்பிடித்து வாழ்வதாகும்.  பலருக்கு எளிய வாழ்முறை பொருளாதார நெருக்கடியால் ஏற்பட்ட ஒரு கட்டாயம். பிறர் எளிய வாழ்முறையைத் தமது அமைதியான, மகிழ்ச்சியான பயன்மிக்க வாழ்வுக்கு ஏற்ற வாழ்முறையாகத் தேர்ந்தெடுக்கின்றனர்.

எளிய வாழ்முறைக் கோட்பாடு எங்கு தோன்றியது என்று குறிப்பிட்டு கூறுவது கடினம். இந்திய சமயங்களில் எளிய வாழ்முறை ஆசையில் இருந்தும் மாயையில் இருந்தும் விடுதலை பெறுவதற்கான ஒரு வழியாக பார்க்கப்பட்டது.  சித்தர்கள், துறவிகள் போன்ற சிலர் எளிய வாழ்க்கை முறையை இளமையிலேயே ஏற்றுக்கொண்டனர். மேலும், இது ஒவ்வொரு மனிதனும் ஒரு கட்டத்தில் ஏற்கத் தகுந்த வாழ்வு முறையாகவும் பரிந்துரைக்கப்பட்டது. ஒரு மனிதனின் வாழ்க்கைக் கட்டங்கள் மாணவனாக, வீட்டுத் தலைவனாக, ஓய்வு பெற்றவனாக, முற்றும் துறந்தவனாக (*Ascetic*) பிரிக்கப்படுகிறது.  பௌத்தம், சமணம், கிறித்தவ சமயங்களின் துறவிகள் ஆகியோரும் எளிய வாழ்முறையைப் பின்பற்றுகின்றார்கள்.

எளிய வாழ்முறை ஐக்கிய அமெரிக்கா போன்ற பொருளாதார வளம் மிக்க நாடுகளிலும் சிறுபான்மையினரால் விரும்பி ஏற்றுக் கொள்ளப்பட்டுள்ளது. குறிப்பாக வேகமான பொருளாதார வளர்ச்சியின் சூழலியல் விளைவுகள் பாரதூரமாக வெளிப்படும் இந்தக் காலகட்டத்தில் மேலும் மேலும் பலர் எளிய வாழ்முறையைத் தேர்வு செய்கின்றனர்.

## மேற்கோள்கள்

பகுப்பு:எளிய வாழ்முறை
பகுப்பு:சூழலியல்
அன்பளிப்பு

thumb
தாமாக உவந்து பிறருக்குத் தரும் பொருட்கள் அல்லது சேவைகள் **அன்பளிப்பு** ஆகும். அன்பளிப்பைப் பெறுவோர் இவ்வாறே பின்னர் அன்பளிப்பைத் திரும்பித் தருவார் என்ற ஒரு எதிர்பார்ப்பு இருக்கக் கூடும். இருப்பினும் இது ஒரு வணிகப் பண்டமாற்று இல்லை. அன்பளிப்புகள் இலவசகமாகத் தரப்படுவையாகும். 

தமிழர்கள் மத்தியில் ஒரு வீட்டுக்குச் செல்லும் போது உணவுப் பொருட்கள் அல்லது இதர பொருட்களைக் கொண்டு செல்வது பண்பாகப் பார்க்கப்படுகிறது.

தமிழர் வாழ்வோட்ட சடங்குகளிலும் அன்பளிப்பு வழங்குவது வழக்கம். 

இந்த வழக்கம் சிலரால் மேசமாகத் தமது இலாபத்துக்காகப் பயன்படுத்துவதாகவும் விமர்சனம் உண்டு. எடுத்துக்காட்டாக அன்பளிப்புகளைப் பெறும் பொருட்டு சடங்குகளை நடத்துவோரும் உள்ளனர். இதனால் உண்மையாகச் சடங்குகள் அல்லது கொண்டாட்டங்களையும் நடத்துவோரும் சங்கடத்துக்குள்ளாவதுண்டு. இப்படியானால் மாற்று வழிகளில் அன்பளிப்புகளை வழங்குவது ஒரு தீர்வாக அமையலாம்.

## இவற்றையும் பார்க்க
*  கொடை

## மேற்கோள்கள்

பகுப்பு:பண்பாடு
பத்திரிசு லுமும்பா உருசிய மக்கள் நட்புறவுப் பல்கலைக்கழகம்

**பத்திரிசு லுமும்பா உருசிய மக்கள் நட்புறவுப் பல்கலைக்கழகம்** (*Patrice Lumumba Peoples' Friendship University of Russia*, உருசியம்: Российский университет дружбы народов имени Патриса Лумумбы), அல்லது **RUDN University**) என்பது உருசியத் தலைநகர் மாஸ்கோவில் அமைந்துள்ள ஒரு பொது ஆய்வு பல்கலைக்கழகம் ஆகும். காங்கோ அரசியல்வாதியான பத்திரிசு லுமும்பாவின் நினைவாக இது பத்திரிசு லுமும்பா பல்கலைக்கழகம் என்றும் அழைக்கப்படுகிறது. இப்பல்கலைக்கழகம் 1960 பெப்ரவரி 5 ஆம் நாள் சோவியத் கம்யூனிஸ்டுக் கட்சியின் மத்திய குழுவின் தீர்மானத்தின்படி நிறுவப்பட்டது. குடியேற்ற நாடுகளிடம் இருந்து விடுதலை அடைந்த நாடுகளுக்கு உதவுவதற்காக இது நிறுவப்பட்டது. அணிசேரா நாடுகளில் சோவியத் வெளியுறவுக் கொள்கை இலக்குகளை மேலும் மேம்படுத்தவும் இந்தப் பல்கலைக்கழகம் செயல்பட்டது.

## வரலாறு
மக்கள் நட்புறவுப் பல்கலைக்கழகம் சோவியத் அரசாங்கத்தால் 1960, பெப்ரவரி 5 இல் ஆரம்பிக்கப்பட்டது. கொங்கோவில் கொல்லப்பட்ட கறுப்பினத் தலைவர் பத்திரிசு லுமும்பாவின் நினைவாக பெப்ரவரி 22, 1961 இல் இப்பல்கலைக்கழகத்துக்கு அவரது பெயர் சூட்டப்பட்டது. முதலாம் ஆண்டில் 59 நாடுகளில் இருந்து மொத்தம் 539 வெளிநாட்டு மாணவர்களும், 57 சோவியத் மாணவர்களும் இப்பல்கலைக்கழகத்துக்கு சேர்க்கப்பட்டார்கள்.

1990களில் சோவியத் ஒன்றியத்தின் கலைப்பிற்குப் பின்னர் பெப்ரவரி 5, 1992 இப்பல்கலைக்கழகத்தின் பெயர் "ரஷ்ய மக்கள் நட்புறவுப் பல்கலைக்கழகம்" என மாற்றப்பட்டது.

## இன்று
இன்று, இப்பல்கலைக்கழகத்தின் 47,000 இற்கும் அதிகமான பட்டதாரிகள் உலகின் 165 நாடுகளில் பணியாற்றுகிறார்கள். தற்போது இங்கு பட்டப்பின்படிப்பு, மற்றும் தொழிற்பயிற்சி உட்பட 57 கல்வித்திட்டங்களில் 131 நாடுகளின் 450 இனங்களில் இருந்து கிட்டத்தட்ட 23,000 மாணவர்கள் கல்வி பயிலுகின்றனர். இவர்களில் கிட்டத்தட்ட 3,500 வெளிநாட்டினர் அடங்குவர்.

## பழைய மாணவர்கள் சிலர்
* டானியல் ஒர்ட்டேகா, நிக்கராகுவா அரசுத்தலைவர்
* மிசேல் ஜொட்டோடியா, மத்திய ஆப்பிரிக்கக் குடியரசு அரசுத்தலைவர்
* அலெக்சேய் நவால்னி, உருசிய அரசியல்வாதி
* ரோகண விஜயவீர, இலங்கை மார்க்சிய அரசியல்வாதி, புரட்சியாளர்
* வீரசிங்கம் துருவசங்கரி, இலங்கை அறிவியலாளர்

## மேற்கோள்கள்

## வெளி இணைப்புகள்
* பல்கலைக்கழக இணையத்தளம்
* மாணவர் தளம்

பகுப்பு:உருசியப் பல்கலைக்கழகங்கள்
பகுப்பு:சோவியத் ஒன்றியம்
வஸ்தோக் திட்டம்

**வஸ்தோக் திட்டம்** (*Vostok programme*, ரஷ்ய மொழி: Восток, கிழக்கு) என்பது சோவியத் ஒன்றியத்தின் மனிதரை முதற்தடவையாக பூமியின் சுற்றுவட்டத்துக்கு வெற்றிகரமாக அனுப்பிய விண்கலத் திட்டம் ஆகும்.

## திட்டங்கள்

*ஸ்புட்னிக் 4 - மே 15, 1960
*ஸ்புட்னிக் 5 - ஆகஸ்ட் 19, 1960
*ஸ்புட்னிக் 6 - டிசம்பர் 1, 1960
*ஸ்புட்னிக் 9 - மார்ச் 9, 1961
*ஸ்புட்னிக் 10 - மார்ச் 25, 1961

### வஸ்தோக் மனிதப் பயணங்கள்

### திட்டமிடப்பட்ட பயணங்கள்
இவற்றை விட வேறு ஏழு வஸ்தோக் பயணங்கள் (வஸ்தோக் 7 முதல் 13) திட்டமிடப்பட்டிருந்த போதிலும் இவை நிறுத்தப்பட்டு வஸ்கோத் திட்டத்துடன் இணைக்கப்பட்டது.

## வெளி இணைப்புகள்
*வஸ்தோக் நாட்குறிப்பு

பகுப்பு:சோவியத் விண்வெளிப் பயணங்கள்
பொங்கு தமிழ்

ஈழத்தமிழர் போராட்டத்தின் நியாயங்களை கலைநிகழ்வுகள் மூலம் உலக அரங்கில் முன்வைப்பதே **பொங்கு தமிழ்** ஆகும்.  இலங்கை இராணுவ ஆக்கிரமிப்புக்கு உட்பட்டு இருக்கும் யாழ் பல்கலைக்கழக மாணவர்களால் இந்த நிகழ்வு 2001 இல் முதன்முறையாக நிகழ்த்தப்பட்டது. அங்கு பின்வரும் மூன்று வேண்டுகோள்கள் முன்வைக்கப்பட்டன.

* தன்னாட்சி உரிமை
* மரபுவழித் தாயகம்
* தமிழ்த் தேசியம்

அதனைத் தொடர்ந்து ஈழத்தின் பிற பகுதிகளிலும், புகலிட நாடுகளிலும் இந்த நிகழ்வுகள் முன்னெடுக்கப்பட்டன. 

## உரிமைக்கான குரல் இலங்கை அரசின் கொடுமைக்கு எதிரான குரல்
பொங்கு தமிழ் உலகத்தமிழர்கள் தமது உரிமைகளுக்காகவும் இலங்கை அரசின் கொடுமைகளுக்கு எதிராகவும் தமது குரலை வெளிப்படுத்தும் ஒர் அரங்கு.  பல்வேறு சுதந்திரங்கள் உறுதி செய்யப்பட்ட மேற்குநாடுகளில் வெளிவரும் ஒரு குரல்.  பலர் தமிழீழ விடுதலைப் புலிகளுக்கு ஆதரவாக கருத்துக்களைத் தெரிவித்தாலும், இது தமிழீழ விடுதலை புலிகளின் ஆதரவாளர்களை மட்டும் கொண்டதாக கொள்ள முடியாது.  தமிழர்கள் இலங்கை அரசின் கொடுமைகளுக்கு எதிராக தமது நிலைப்பாட்டை வெளிப்படுத்தும் ஒரு அரங்காகவும் இதைக் கருதலாம்.

## 2008 பொங்கு தமிழ் நிகழ்வுகள்
2008 ஆண்டு பல்வேறு நாடுகளில் பொங்கு தமிழ் நிகழ்ச்சிகள் நிகழ்த்தப்படுகின்றன.  தமிழ்நாட்டின் நன்கு அறியப்பட்ட ஈழப்போராட்ட ஆதரவாளர்களும் இங்கு கலந்துகொள்கிறார்கள். இவர்களில் கவிஞர் அறிவுமதி, புலவர் புலமைப்பித்தன், ஓவியர் புகழேந்தி குறிப்பிடத்தக்கோர் ஆவர்.

### பொங்குதமிழ் நடத்தப்பட்ட நாடுகள்
* நியூசிலாந்து
* இத்தாலி
* நோர்வே
* டென்மார்க்
* தென்னாபிரிக்கா
* பிரான்ஸ்
* ஜெர்மனி
* சுவீடன்
* பெல்ஜியம்
* நெதர்லாந்து
* பின்லாந்து
* கனடா
* சுவிட்சர்லாந்து
* அவுஸ்திரேலியா:
**மெல்பேர்ண்
** சிட்னி
* ஐக்கிய இராச்சியம்

## மேற்கோள்கள்


## வெளி இணைப்புகள்
* ஐக்கிய இராச்சியம் - இங்கிலாந்து - பொங்கு தமிழ் 2008  - உத்யோகபூர்வ இணைப்பு
* பொங்கு தமிழ் நிகழ் போன்ற நிகழ்வுகளை தடுத்து நிறுத்துமாறு சிறிலங்கா அரசு தனது தூதரகங்களுக்கு அறிவுறுத்தல்

பகுப்பு:பொங்கு தமிழ்
பகுப்பு:தமிழ்ச் சமூகத்தில் மனித உரிமைகள்
சூழலியம்

சுற்றுச்சூழலை (Environmentalism) பாதுகாப்பதை குறிக்கோளாக கொண்டு முன்னெடுக்கப்படும் சமூக, அரசியல், பொருளாதார உலகாளவிய தத்துவமும் இயக்கமும் **சூழலியம்** ஆகும்.  இது ஒரு தனி இயக்கம் இல்லை.  மாறாக பல தரப்பட்ட தத்துவ நடைமுறை வேறுபாடுகளுடன் இயங்கும் பல்வேறு இயக்கங்களை குறிக்க இந்த சொல் பயன்படுகிறது.

சூழலியம் கருத்தியல் நோக்கில் பேண்தகா பொருளாதார முன்னேற்றத்தை, பொருள்மையவாத ஆடம்பர நுகர்வுப் பண்பாட்டை விமர்சிக்கின்றது.  மக்கள் தொகை அதிகரிப்பை சூழலுக்கு கேடு விளைவிக்கு ஒரு நிகழ்வாகப் பாக்கிறது.  தற்கால மனிதர் இயற்கையோடு இயைந்து செயற்படாமல், அதை பாழடைய செய்வதாக விமர்சிக்கின்றது.  எதிர்கால சந்ததிகளுக்கு பேணி கொடுக்க வேண்டிய இயற்கை வளங்களைப் இப்போதே பயன்படுத்தி, அல்லது அழிப்பதாக சூழலியம் விமர்சிக்கிறது.

## திறந்த சந்தை சூழலியம்

## சூழலியம் மீது விமர்சனங்கள்

## இவற்றையும் பாக்க
* :en:Free-market environmentalism

பகுப்பு:சூழலியம்
லிஸ்பன்

**லிஸ்பன்** (Lisbon) போர்த்துகல் நாட்டின் தலைநகரமும் மிகப்பெரிய நகரமும் ஆகும். போர்த்துகல் நாட்டு மொத்த உள்நாட்டு உற்பத்தி இந்நகரிலிருந்து வெளிவருகிறது. லிஸ்பன் மாநகரில் 2.8 மில்லியன் பேர் வசிக்கிறார்கள்.

பகுப்பு:போர்த்துகல்
பகுப்பு:ஐரோப்பியத் தலைநகரங்கள்
லமார் ஓடம்

**லமார் ஜோசஃப் ஓடம்** (Lamar Joseph Odom) ஒரு அமெரிக்க கூடைப்பந்தாட்டக்காரர் ஆவார். இவர் என். பி. ஏ.இல் லாஸ் ஏஞ்சலஸ் லேகர்ஸ் அணியில் விளையாடுகிறார். இவர், 2015-ம் ஆண்டு கூகிளில் அதிகம் தேடப்பட்ட நபராவார்.

## குறிப்புகளும் மேற்கோள்களும்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
சான் ஒசே, கலிபோர்னியா

**சான் ஒசே** (*San Jose*) அமெரிக்காவில் 10ஆம் மிகப்பெரிய நகரமும் கலிபோர்னியா மாநிலத்தில் மூன்றாம் மிகப்பெரிய நகரம் ஆகும். சிலிக்கான் பள்ளத்தாக்கில் அமைந்த இந்நகரில் 2006 கணக்கெடுப்பின் படி 929,936 மக்கள் வசிக்கிறார்கள்.

இப்பகுதியில் தகவல் தொழில்நுட்பத் துறையில் குறிப்பிடத்தக்க அளவு இந்தியர்கள் பணியாற்றுகின்றனர்.

## மேற்கோள்கள்

பகுப்பு:கலிபோர்னிய நகரங்கள்
சான் ஒசே (கோஸ்ட்டா ரிக்கா)

**சான் ஒசே** (*San José*) கோஸ்ட்டா ரிக்கா நாட்டின் தலைநகரமும் மிகப்பெரிய நகரமும் ஆகும். 1738 இல் உருவாக்கப்பட்ட இந்நகரத்தில் 346,799 பேர் வசிக்கிறார்கள்.

இலத்தீன் அமெரிக்க நகரங்களில் சான் ஒசே அதன் உயர்தர வாழ்க்கை, பாதுகாப்பு, உலகமயமாக்கல் நிலை, சுற்றுச்சூழல் செயல்திறன், பொது சேவை மற்றும் அங்கீகரிக்கப்பட்ட நிறுவனங்களுக்காக குறிப்பிடத்தக்கது ஆகும். 2012 இல், சான் ஒசே பிராந்தியத்தில் மிகவும் பாதுகாப்பான, வன்முறை குறைந்த நகரங்களில் ஒன்றாகும்.

## வெளி இணைப்புகள்

*
*Municipalidad de San José: office of the Mayor of San José
*
*

பகுப்பு:நடு அமெரிக்கத் தலைநகரங்கள்
பகுப்பு:கோஸ்ட்டா ரிக்கா
பகுப்பு:வட அமெரிக்கத் தலைநகரங்கள்
சான் ஒசே

**சான் ஒசே** (*San Jose*) எசுப்பானியத்தில் "புனித யோசப்" என்பது. உலகில் மிகவும் பயன்படுத்திய இடப்பெயர் ஆகும். இப்பெயரில் உள்ள கட்டுரைகள்:

* சான் ஒசே, கலிபோர்னியா, ஐக்கிய அமெரிக்காவின் 10ஆம் மிகப்பெரிய நகரம்
* சான் ஒசே, கோஸ்ட்டா ரிக்கா, கோஸ்ட்டா ரிக்கா நாட்டின் தலைநகரம்
1858

**1858** (**[[ரோம எண்ணுருக்கள்|MDCCCLVIII]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 1 - இலங்கையில் முதலாவது தொலைத்தந்தித் தொடர்பு கொழும்புக்கும் காலிக்கும் இடையில் ஏற்படுத்தப்பட்டது.
* ஜனவரி 9 - டெக்சாஸ் குடியரசின் கடைசித் தலைவர் அன்சன் ஜோன்ஸ் தற்கொலை செய்து கொண்டார்.
* ஜனவரி 14 - பிரான்ஸ் மன்னன் மூன்றாம் நெப்போலியன் கொலைமுயற்சி ஒன்றிலிருந்து தப்பினான்.
* மார்ச் 30 - ஹைமன் லிப்மன் அழிப்பானுடன் சேர்ந்த எழுதுகோளுக்கான காப்புரிமம் பெற்றார்.
* ஜூன் 17 - ஜான்சிராணி வெள்ளையர்களுடன் போரிட்டு மடிந்தாள்.
* ஜூன் 20 - முதல் இந்திய விடுதலைப் போரின் கடைசி புரட்சியாளன் பிரித்தானியரிடம் குவாலியரில் பிடிபட்டான்.
* ஆகஸ்ட் 3 - இலங்கையில் தொடருந்து சேவை ஆரம்பிக்கப்பட்டது.
* செப்டம்பர் 17 - ஆழ்கடல் தொலைத்தந்திச் சேவை இந்தியாவுக்கும் இலங்கைக்கும் இடையில் ஏற்படுத்தப்பட்டது.
* அக்டோபர் - இலங்கையில் தொலைத்தந்தித் தொடர்பு கண்டிக்கும் மன்னாருக்கும் இடையில் மிகிந்தலை வழியாக ஏற்படுத்தப்பட்டது.

## நாள் அறியப்படாதவை
* பிரித்தானியக் கிழக்கிந்தியக் கம்பனியின் அதிகாரங்களையும் சொத்துக்களையும் பிரித்தானிய அரசு கைப்பற்றியது.
* ஹென்றி கிரேயின் மனித உடற்கூறு இயல் ஆங்கிலப் பாடநூல் வெளியானது.

## பிறப்புகள்
* ஏப்ரல் 18 - ஆ. முத்துத்தம்பிப்பிள்ளை, ஈழத்து எழுத்தாளர், பதிப்பாளர் (இ. 1917)

## இறப்புகள்
* சூன் 17 - ராணி லட்சுமிபாய் (*ஜான்சிராணி*), இந்திய விடுதலைப் போராட்ட வீராங்கனை (பி. 1835)

## 1858 நாட்காட்டி

## மேற்கோள்கள்
தாருசலாம்

**தாருசலாம்** (*Dar es Salaam*, அரபு மொழி: دار السلام‎) தன்சானியாவின் மிகப்பெரிய நகரமும் வர்த்தகத் தலைநகரமும் ஆகும். 1996 வரை சட்டத் தலைநகரமாக இருந்தது. 2002 கணக்கெடுப்பின் படி 2,497,940 மக்கள் வசிக்கிறார்கள். இந்தியப் பெருங்கடலின் கரையில் அமைந்துள்ளது. 

பகுப்பு:ஆப்பிரிக்க நகரங்கள்
பகுப்பு:தான்சானியா
பகுப்பு:முன்னாள் தேசிய தலைநகரங்கள்
இராபர்ட் முகாபே

**இராபர்ட் கேப்ரியல் முகாபே** (*Robert Gabriel Mugabe*, பெப்ரவரி 21, 1924 – செப்டம்பர் 6, 2019) சிம்பாப்வே புரட்சியாளரும், அரசியல்வாதியும் ஆவார். இவர் சிம்பாப்வேயின் பிரதமராக 1980 முதல் 1987 வரையும், 1987 முதல்  2007 வரை அரசுத்தலைவராகவும் இருந்துள்ளார். சிம்பாப்வே ஆப்பிரிக்க தேசிய ஒன்றியத்தின் தலைவராக 1975 முதல் 2017 வரை இவர் பணியாற்றினார். ஆப்பிரிக்கத் தேசியவாதியாகக் கருதப்பட்ட முகாபே 1970கள்-80களில் மார்க்சிய-லெனினியவாதியாகவும், 1990கள் முதல் சமூகவுடைமையாளராகவும் அடையாளம் காணப்பட்டார். இவரது அரசியல் செயற்பாடுகள் "முகாபேயியசம்" என அழைக்கப்பட்டது.

1998 முதல் பல்வேறு நாடுகள் இவரைக் குற்றம் சாட்டியுள்ளனர். இவரின் பொருளாதாரக் கொள்கைகளும், இரண்டாம் கொங்கோ போரில் செலவான குறுக்கிடலும் சிம்பாப்வேயின்  பொருளாதார வீழ்ச்சிக்கு காரணமாயின. 2008இல் இவரின் அரசியல் கட்சி, சிம்பாப்வே ஆப்பிரிக்க தேசிய ஒன்றியம், முதல் தடவை தேர்தலில் மக்களாட்சி மாற்றல் இயக்கம் என்ற எதிர்க் கட்சியிடம் தோற்றது.

## ஆப்பிரிக்க யூனியனின் தலைவராக

ஆப்பிரிக்க யூனியனின் தலைவராக ராபர்ட் முகாபே 30.1.2015 பொறுப்பேற்றார்.

எத்தியோப்பியத் தலைநகர் ஆடிஸ் ஆபபாவில் நடைபெறும் ஆப்பிரிக்க யூனியன் மாநாட்டில், முன்னாள் தலைவர் ஏபல் அஜீஸிடமிருந்து இந்தப் பொறுப்பை அவர் பெற்றார்.

## மேற்கோள்கள்

## வெளி இணைப்புகள்
* நீதிபதிகள் மீது ராபர்ட் முகாபே பாய்ச்சல்

பகுப்பு:சிம்பாப்வே அரசியல்வாதிகள்
பகுப்பு:ஆப்பிரிக்க அரசுத்தலைவர்கள்
பகுப்பு:1924 பிறப்புகள்
பகுப்பு:2019 இறப்புகள்
நாஸ்

**நாஸ்** (Nas) என்று இசைப் பெயர் வைத்த **நாசிர் பின் ஒலு டாரா ஜோன்ஸ்** (Nasir bin Olu Dara Jones, பிறப்பு செப்டம்பர் 14, 1973, நியூயார்க் நகரம்) புகழ்பெற்ற அமெரிக்க ராப் இசைக் கலைஞர் ஆவார். 1994இல் இவரின் முதலாம் ஆல்பம் இல்மாட்டிக் (Illmatic) வெளிவந்தது. இன்று வரை பல ராப் இசை நிபுணர்களும் எழுத்தாளர்களும் இந்த ஆல்பம் மிகவும் உயர்ந்த ஆல்பம்களில் ஒன்றாகும் என்று கூறியுள்ளனர். 1996இல் இவரின் இரண்டாம் ஆல்பம் இட் வாஸ் ரிட்டென் வெளிவந்து இவர் புகழுக்கு வந்தார்.

1999 முதல் 2005 வரை இவருக்கும் ஜெய்-சியுக்கும் நடுவில் ஒரு எதிரிடை இருந்தது. இவர்கள் இரண்டும் இந்த காலத்தில் குற்றம் பாடல்களை படைத்தனர்.

## ஆல்பம்கள்
* 1994: *[[இல்மாட்டிக்]]* (Illmatic)
* 1996: *[[இட் வாஸ் ரிட்டென்]]* (It Was Written)
* 1999: *[[ஐ ஏம்...]]* (I Am...)
* 1999: *[[நாஸ்ட்ரடாமஸ்]]* (Nastradamus)
* 2001: *[[ஸ்டில்மாட்டிக்]]* (Stillmatic)
* 2002: *[[காட்ஸ் சன்]]* (God's Son)
* 2004: *[[ஸ்ட்ரீட்ஸ் டிசைப்பிள்]]* (Street's Disciple)
* 2006: *[[ஹிப் ஹாப் இஸ் டெட்]]* (Hip Hop Is Dead)
* 2008: *[[அன்டைட்டில்ட் (நாஸ் ஆல்பம்)|அன்டைட்டில்ட்]]* (Untitled) (இதற்கு முன் நிகர்) (Nigger)

## மேற்கோள்கள்

பகுப்பு:ஆபிரிக்க அமெரிக்க இசை கலைஞர்கள்
பகுப்பு:ராப் இசைக் கலைஞர்கள்
பகுப்பு:1973 பிறப்புகள்
பகுப்பு:வாழும் மக்கள்
தன்னாட்சி உரிமை

**தன்னாட்சி உரிமை** அல்லது **சுயநிர்ணயம்** (Self-determination) எனப்படுவது சுயமாக, சுதந்திரமாக ஒரு மக்கள் குழு தமது அரசியல் ஏற்பாட்டை தீர்மானிக்கும் உரிமையைக் குறிக்கின்றது. தன்னாட்சி உரிமை என்ற சொற் தொடருக்கு பதிலாக சுயநிர்ணய உரிமை என்ற சொற் தொடரும் பயன்பாட்டில் உண்டு.

வெளி வற்புறுத்தல்கள் இன்றி ஒருவர் தனது செயல்பாடுகளைத் தானே தெரிவு செய்துகொள்வதற்கு, சிறப்பாக, ஒரு குறிப்பிட்ட நிலப்பகுதியில் வாழும் மக்கள் தமது சொந்த அரசியல் நிலையை முடிவு செய்து கொள்வதற்கு அல்லது தமது தற்போதைய நாட்டில் இருந்து விடுதலை அடைவதற்கு, அவர்களுக்கு உள்ள சுதந்திரமே தன்னாட்சி உரிமை என்பதன் வரைவிலக்கணம் ஆகும். எனினும் இது ஒரு சிக்கலான கருத்துரு ஆகும். தன்னாட்சி உரிமை கோரக்கூடியவர்களைத் தீர்மானிப்பதில் முரண்பாடான வரைவிலக்கணங்களும், சட்ட விதிகளும் காணப்படுகின்றன.
     
## ஐக்கிய நாடுகள் அவைப் பட்டயம்
ஐக்கிய நாடுகள் அவை தன்னாட்சி உரிமை பற்றி பின்வருமாறு உறுதி செய்கிறது.

* அத்தியாயம் 1, உறுப்புரை 1, பகுதி 2 இன்படி ஐக்கிய நாடுகள் பட்டயத்தின் நோக்கம்: மக்களின் சம உரிமை கொள்கை மற்றும் தன்னாட்சி உரிமைகளுக்கு மதிப்புக் கொடுத்தலின் அடிப்படையில் தேசங்களுக்கு இடையிலான நட்புறவுகளை மேம்படுத்துவதுடன், உலக அமைதியை வலுப்படுத்துவதற்காக வேறு உகந்த நடவடிக்கைகளை எடுத்தலும் ஆகும்.”
* அனைத்துலக குடிசார் மற்றும் அரசியல் உரிமைகளுக்கான ஒப்பந்தம் (ICCPR), பொருளாதார, சமூக, பண்பாட்டு உரிமைகளுக்கான அனைத்துலக ஒப்பந்தம் (ICESCR). ஆகிய இரண்டு ஆவணங்களும் உறுப்புரை 1 இல் பின்வருமாறு கூறுகின்றன: எல்லா மக்களுக்கும் தன்னாட்சி உரிமை உண்டு. இந்த உரிமையைப் பயன்படுத்தி, அவர்கள், சுதந்திரமாகத் தமது அரசியல் நிலையை முடிவு செய்து, தமது பொருளாதார, சமூக, பண்பாட்டு வளர்ச்சிகளைத் தேடிக்கொள்வர்.  
* ஐக்கிய நாடுகளின் அனைத்துலக மனித உரிமைகள் பிரகடனம் உறுப்புரை 15 இல் பின்வருமாறு கூறுகிறது: (1) ஒரு தேசிய இனத்தினராக இருக்கும் உரிமை ஒவ்வொருவருக்கும் உண்டு. (2) எவரினதும் தேசிய இனத்துவம் மனப்போக்கான வகையில் இழப்பிக்கப்படுதலோ அவரது தேசிய இனத்துவத்தை மாற்றுவதற்கான உரிமை மறுக்கப்படுதலோ ஆகாது.

## குறிப்புகள்


பகுப்பு:மனித உரிமைகள்
பகுப்பு:விடுதலை இயக்கங்கள்
பகுப்பு:அனைத்துலகச் சட்டம்
மரபுவழித் தாயகம்

ஒரு சமூகம் மரபுவழியாக, வரலாற்று, புவியியல், பண்பாட்டு, அரசியல் நோக்குகளில் நீண்ட காலமாக தொடர்பும் உறவும் பேணிய நிலப்பகுதி அந்த சமூகத்தின் **மரபுவழித் தாயகம்** எனப்படுகிறது.  உலகில் மக்கள் குழுக்கள் வெவ்வேறு இடங்களுக்கு இடம்மாறிச் சென்று வாழ்வது இயல்பு எனினும், அவர்களின் அடிப்படை அடையாளமும் பண்பாடும் நீண்ட காலமாக வேரூன்றி வளர்ந்த பகுதிகள் மட்டுமே தாயம் எனப்படுகிறது.  எடுத்துக்காட்டாக யூத மக்கள் இன்று உலகமெங்கும் பரவி வாழ்ந்தாலும், அவர்களது தாயகமாக இஸ்ரேல் ஆகும்.  தமிழர்களின் மரபுவழித் தாயகம் தமிழ்நாடும் தமிழீழமும் ஆகும்.

பகுப்பு:அரசியல்
பகுப்பு:சட்டம்
போலிய மொழி

**போலிய மொழி** (język polski, polszczyzna) ஒரு மேற்கு சிலாவிய மொழியாகும். போலந்து நாட்டின் ஆட்சி மொழி ஆகும். கிட்டத்தட்ட 42.7 மில்லியன் மக்கள் இம்மொழியை பேசுகின்றனர்.

## மேற்கோள்கள்


பகுப்பு:சிலாவிய மொழிகள்
பகுப்பு:போலந்து
விண்டோசு 2.0

**விண்டோசு 2.0** விண்டோசு 1.0 இன் வழிவந்த வரைகலைச் சூழலுடன் கூடிய 16 பிட் இயங்குதளம் ஆகும்.

## புதிய வசதிகள்
பக்கத்தில் பக்கத்தில் மாத்திரமே வைத்திருந்த விண்டோஸைப் போன்றல்லாது ஒன்றன்மேல் ஒன்றாக அடுக்கிவைக்கும் விண்டோஸ்களை இந்த இயங்குதளம் அறிமுகம் செய்தது. விசைப்பலகையூடான குறுக்கு வழிகளையும் அறிமுகம் செய்தது. விண்டோஸ் 1.0 இல் பாவித்த தொழில் நுட்பச் சொற்களான "ஐகானைஸ்", "சூம்" போன்ற சொற்களை விடுத்து "சிறிதாக்கு"  "பெரிதாக்கு" பொன்ற சொற்கள் அறிமுகம் செய்யப்பட்டது. 

## பிரயோகங்களின் ஆதரவு
முதன் முறையாக மைக்ரோசாப்ட் விண்டோஸ் 2.0 இல் மைக்ரோசாப்ட் வேர்டு மற்றும் மைக்ரோசாப்ட் எக்ஸ்செல் இயங்கும் வண்ணம் செய்யப்பட்டது. மைக்ரோசாப்ட் அல்லாதா மென்பொருள் விருத்தியாளர்கள் இந்தப் பதிப்பில் ஆதரவைக் கூட்டிக் கொண்டனர். சிலர் விண்டோஸை முழுமையாக வாங்கிக் கொள்ளாத பயனர்களுக்காக விண்டோஸ் இயங்குநிலை மென்பொருட்களையும் உள்ளடக்கியிருந்தனர். எனினும் பெரும்பாலான மென்பொருள் விருத்தியாளர்கள் விண்டோஸ் இயங்குதளத்தினைப் பாவிப்பவர்கள் மிகச் சிறுபான்மையினராக இருந்ததினால் டாஸ் இயங்குதளத்திற்கென்றே மென்பொருளை உருவாக்கினர். 

## ஆப்பிள் கணினியுடனான சட்ட முரண்பாடுகள்
17 மே 1988 ஆப்பிள் கணினி நிறுவனத்தினர் தமது ஆப்பிள் மாக்கிண்டோஷ் இயங்குதளத்தில் இருப்பதை போலவே பார்த்தவுடனும் வேலைசெய்யும் பொழுதும் பணிபுரியக்கூடியதாக இந்த விண்டோஸ் இயங்குதளத்தை திருட்டுத்தனமாக உருவாக்கியதாக மைக்ரோசாப்ட் மற்றும் ஹூயுல்லெட் பக்காட் நிறுவனத்திற்கு எதிராக வழக்குத் தொடர்ந்தது. முழுமையாகப் பார்க்கும் பொழுது ஆப்பிள் மாக்கிண்டோஷ் இயங்குதளம் போன்றே தோற்றமளித்தது. 

பகுப்பு:விண்டோசு இயக்கு தளங்கள்
பகுப்பு:தனியுடைமை இயக்கு தளங்கள்
வார்சாவா

**வார்சா** அல்லது **வார்சாவா** (போலிய மொழி: Warszawa) போலந்தின் தலைநகரமும் மிகப்பெரிய நகரமும் ஆகும். ஐரோப்பிய ஒன்றியத்தின் 8ஆம் மிகப்பெரிய நகரம் ஆகும். 2006 ஆம் ஆண்டு கணக்கெடுப்பின் படி வார்சா மாநகரில் 3,350,000 மக்கள் வசிக்கிறார்கள். விஸ்டுலா ஆறு வார்சா வழியாக பாய்கின்றது.
## காலநிலை
இங்கு நடுத்தரமான வெப்பநிலை சனவரியில் −3.0 °C, சூலையில் . வேப்பைகாலங்களில் சிலவேளை  அளவையும் எட்டும்.

## நகரங்கள்

## சனத்தொகை

## சர்வதேச தொடர்புகள்
தொடர்புள்ள நாடுகள்

Warsaw is twinned with:

உசாத்துணைகள்&nbsp;– நகரத்தின் உத்தியோகபூர இணையத்தளம்.

## மேற்கோள்

பகுப்பு:ஐரோப்பியத் தலைநகரங்கள்
பகுப்பு:போலந்தின் நகரங்கள்
சிலாவிய மொழிகள்

thumb|right|300px|தொகுப்பு சிலாவிய மொழிகள்
**சிலாவிய மொழிகள்** இந்தோ-ஐரோப்பிய மொழிக் குடும்பத்தை சார்ந்த ஒரு துணை மொழிக் குடும்பமாகும். கிழக்கு ஐரோப்பாவில் இம்மொழிகளை மக்கள் பேசுகின்றனர். இக்குடும்பத்தில் மூன்று கிளைகள் உள்ளன. கிழக்கு சிலாவிய மொழிகளில் ரஷ்ய மொழி, உக்ரைன் மொழி, மற்றும் பல்வேறு உள்ளன. போலிய மொழி, செக் மொழி மற்றும் வேறு சில மொழிகள் மேற்கு சிலாவிய மொழிகளில் உள்ளன. தெற்கு சிலாவிய மொழிகள் தென்கிழக்கு ஐரோப்பாவில் குரோவாசியா, செர்பியா, பல்கேரியா, மற்றும் வேறு சில நாடுகளின் மக்கள் பேசுகின்றனர்.

## வெளி இணைப்புகள்
* சிலாவிய மொழிக் குடும்பம்

பகுப்பு:சிலாவிய மொழிகள்
பகுப்பு:மொழிக் குடும்பங்கள்
சாலி றைட்

**சாலி கிறிஸ்டென் றைட்** (*Sally Kristen Ride*; மே 26 1951 - சூலை 23, 2012) அமெரிக்க இயற்பியலாளரும் நாசாவின் முன்னாள் விண்வெளி வீராங்கனையும் ஆவார். விண்வெளிக்குச் சென்ற முதலாவது அமெரிக்கப் பெண் ஆவார். இவர் சாலஞ்சர் மீள்விண்கலத்தில் 1983 இலும் 1984 இலும் இரு தடவைகள் விண்வெளி சென்றார். இவருக்கு முன்னர் சோவியத்தைச் சேர்ந்த வலண்டீனா டெரெஷ்கோவா (1963), மற்றும் ஸ்வெட்லானா சவீத்ஸ்கயா (1982) ஆகிய பெண்கள் விண்ணுக்குச் சென்றிருந்தனர்.

## வெளி இணைப்புகள்
* Sally Ride Science Festivals
* Sally Ride Science page, founded 2001
* USA Today Q&A

பகுப்பு:ஐக்கிய அமெரிக்க விண்வெளி வீரர்கள்
பகுப்பு:2012 இறப்புகள்
பகுப்பு:1951 பிறப்புகள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:பெண் இயற்பியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
கொற்கை

**கொற்கை** என்பது பாண்டிய முடிக்குரிய இளவரசனின் இருப்பிடமாகும். பாண்டியர்களின் முதல் தலைநகரம் கொற்கை ஆகும். கொற்கை பாண்டியர்களின் முத்து நகரம், பாண்டிய நாட்டு வணிகத் துறைமுகமாகவும், பாண்டியர்களின் கப்பற்படைத் தளமாகவும் இருந்தது.
* சங்க இலக்கியங்களில் வங்கக் கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு நோக்கிச் செல்லும்போது அவற்றின் வரிசை இவ்வாறு அமையும்.
:கொற்கை – பாண்டிநாட்டுத் துறைமுகம்.
:புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை
:எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை 
:நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை 

கொற்கை முத்து சிறந்த முத்தாக அக்காலத்தில் மதிக்கப்பட்டது. 
கொற்கை விறற்போர்ப் பாண்டியன், மறப்போர்ப் பாண்டியர், வெற்றிவேல் செழியன்  முதலான பாண்டிய மன்னர்களின் ஆளுகைக்கு உட்பட்டிருந்தது. 
தலையாலங்கானத்துச் செருவென்ற பாண்டியன் நெடுஞ்செழியன் மதுரையில் இருந்து கொண்டு ஆண்டாலும் கொற்கை மக்களின் எதிர்பார்ப்புகளை எல்லாம் நிறைவேற்றி வைத்தான். 
கடலலை குவிக்கும் முத்துக்கள் செல்வர் ஏறிவரும் குதிரைக் குளம்புக்குள் மாட்டி அவற்றிற்கு இடையூறாக அமையும் அளவுக்குக் கொட்டிக்கிடக்கும். 
கடலுக்குள் மீன் பிடிக்கச் செல்வோர் தாம் உண்ணும் கள்ளுக்கு விலையாக முத்துக்களைத் தருவர். 
முத்துக்குளிப்பது மட்டுமின்றி வலம்புரிச் சங்கு எடுக்கவும் அங்குள்ள ஆடவர் கடலில் மூழ்குவர். 
அங்கு உப்பு விளைவிக்கும் குடும்பத்தைச் சேர்ந்த உமட்டியர் கிலுகிலுப்பையில் முத்துக்களைப் போட்டு ஆட்டித் தங்கள் குழந்தைகளுக்கு விளையாட்டுக் காட்டுவர். 
இந்தக் கொற்கைத் துறையில் காலையில் மலரும் நெய்தல் பூப் போலத் தன் காதலியின் கண் இருந்தது எனக் காதலன் ஒருவன் பாராட்டுகிறான். 
மறப்போர்ப் பாண்டியர் கொற்கையில் முத்துக்களைப் பாதுகாக்க வேங்கடமலைப் பகுதியிலிருந்து கொண்டுவந்த யானைகளைப் பயன்படுத்தினர். 
கொற்கைப் பகுதியில் பரதவர் எனப்படும் குடிமக்கள் வாழ்ந்துவந்தனர். அந்தக் குடியைச் சேர்ந்த மகளிர் முத்துக்குளிக்கும் துறையை வழிபட்டு விழாக் கொண்டாடும்போது தழையாடை உடுத்திக்கொண்டு முத்துக்களையும், கிளிஞ்சல்களையும் கொட்டிப் படையல் செய்து மகிழ்ந்தனர்.

கி.பி. முதல் நூற்றாண்டில் இந்தியா வந்த கிரேக்க மாலுமி பெரிப்ளஸ் கொற்கையைக் கொல்கி என்று குறிப்பிட்டு அது பாண்டியர் ஆட்சிக்கு உட்பட்டிருந்ததாகவும் எழுதியுள்ளார்.

## இவற்றையும் பார்க்க
*கொற்கை அகழாய்வுகள்

## அடிக்குறிப்பு

பகுப்பு:தமிழர் வரலாறு
பகுப்பு:பாண்டியர் துறைமுகங்கள்
பகுப்பு:பண்டைய இந்திய நகரங்கள்
நோவாக் ஜோக்கொவிச்

**நோவாக் ஜோக்கொவிச்** (செர்பிய மொழி: Новак Ђоковић, IPA: [ˈnɔvaːk 'ʥɔːkɔviʨ], , பிறப்பு மே 22, 1987, பெல்கிரேட்) செர்பியாவைச் சேர்ந்த டென்னிஸ் வீரர் ஆவார். சூலை 4,2011 முதல் டென்னிசு தொழில்முறை விளையாட்டுக்காரர்கள் சங்கத்தின் தரவரிசைப் பட்டியலில் உலகின் முதலாவது இடத்தைப் பிடித்துள்ளவர் ஆவார். இது வரை 24 முறை கிராண்ட் சிலாம் எனப்படும் பெருவெற்றித் தொடர் (டென்னிசு) பட்டங்களை பெற்றுள்ளார். நான்கு பெருவெற்றித் தொடர்களிலும் வென்று சாதனை படைத்துள்ளார்.

## ஆசுதிரேலிய ஓப்பன் மற்றும் யூ. எசு. ஓப்பன்

ஜனவரி 2008 ஆஸ்திரேலியன் ஓப்பனில் தனது முதலாம் பெருவெற்றி (கிராண்ட் ஸ்லாம்) போட்டியை வென்றுள்ளார். பெருவெற்றித்தொடர் போட்டி ஒன்றில் பட்டம் வென்ற முதல் செர்பிய டென்னிஸ் வீரர் இவரே.இதனை அடுத்து 2011ஆம் ஆண்டில்  ஆஸ்திரேலிய ஓப்பன்,  விம்பிள்டன் மற்றும் யூ.எசு. ஓப்பன் ஆகிய மூன்று பெருவெற்றிப் போட்டிகளிலும் வென்றுள்ளார். இதனால் ஒரே நாட்காட்டியாண்டில் மூன்று பெருவெற்றித் தொடர் போட்டிகளை வென்ற ஆறாவது விளையாட்டுக்காரராக விளங்குகிறார். 2010ஆம் ஆண்டு டேவிசுக் கோப்பையை வென்ற அணியில் பங்கெடுத்துள்ளார். 2011 ஆம் ஆண்டு போலவே 2015ஆம் ஆண்டும் மூன்று போட்டிகளை வென்றவர் இவர்.

2012ஆம் ஆண்டு ஆஸ்திரேலியன் ஓப்பனில் ரஃபயெல் நதாலை 5-7, 6-4, 6-2, 6-7 (5), 7-5 என்று ஐந்து தொகுப்புகளில் வென்று வெற்றி பெற்றார். 2015ஆம் ஆண்டு ஆஸ்திரேலியன் ஓப்பனில் ஆண்டி முர்ரேவை 7–6(7–5), 6–7(4–7), 6–3, 6–0 என்ற புள்ளிகளில் தோற்கடித்தார்.
ஏழு முறை  ஆஸ்திரேலிய ஓப்பன் பட்டத்தை வென்றுள்ளார். இது சாதனையாகும். ராய் எமர்சென் என்பவர் தான் இவருக்கு முன் ஆறு முறை  ஆஸ்திரேலிய ஓப்பன் பட்டத்தை வென்றவர் ஆவார்.  இவர் மூன்று முறை தொடர்ச்சியாக ஆஸ்திரேலிய ஓப்பன் பட்டத்தை வென்றுள்ளார்.

## விம்பிள்டன்
2014 மற்றும் 2015 ஆம் ஆண்டுகளில் லண்டனில் நடந்த விம்பிள்டன் ஆடவர் இறுதிச்சுற்றுகளில் வென்று விம்பிள்டன் சாம்பியன் பட்டத்தைப் பெற்றார். இரண்டு முறையும் இவருக்கு எதிராக ஆடி, தோல்வி அடைந்தவர் சுவிட்சர்லாந்தைச் சேர்ந்த ரோசர் பெடரர் ஆவார்.

## பிரெஞ்சு ஓப்பன்
ஜோக்கொவிச் 2016 மற்றும் 2021 ஆகிய ஆண்டுகளில் பிரெஞ்சு ஓபன் இறுதிச் சுற்றுகளில் வென்று பிரெஞ்சு ஓப்பன் பட்டத்தினைப் பெற்றுள்ளார்.

## குறிப்புகள்

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:உலக முதல் தர டென்னிஸ் வீரர்கள்
அகவயமான இனப்பெயர்கள்

தங்கள் இனக்குழு சாராதவர்களை இழிவாக அழைப்பதற்கு பயன்படுத்தப்படும் சொற்கள் **அகவயமான இனப்பெயர்கள்** (ethnophaulism) எனப்படுகின்றன. பொதுவாக இனத்தின் பெயருடன் "நாய்", "பன்றி" போன்ற மிருகங்களின் பெயரையோ அல்லது இழிவானதாக கருதப்படும் சாதிகளின் பெயர்களையோ இணைத்து அகவயமான இனப்பெயர்கள் ஆக்கப்படுகின்றன. இவற்றையும் தாண்டி வேறு பெயர்களும் தமிழரிடம் பயன்பாட்டில் உள்ளன.

இன்று தமிழர் உலகலவில் பரவி வாழும் நிலையில் பல்வேறு இனக்குழுக்களுடன் கலப்பதால் அகவயமான இனப்பெயர்கள் மலிவடைந்து வருகின்றன. அகவயமான இனப்பெயர்களை கொச்சை, அவதூற்றும், அவமதிக்கும் இனப்பெயர்கள் என்று அழைக்கலாம்.

## பட்டியல்

* காப்புலி - ஆபிரிக்க/கறுப்பர்
* சப்பட்டை - சீனர்
* தொப்பிபிரட்டி - இஸ்லாமியர்
* மோட்டுச் சிங்களவன், மாடுதின்னி, காக்கா - சிங்களவர்

## மேற்கோள்கள்

பகுப்பு:இனங்கள்
1870

**1870**  (**[[ரோம எண்ணுருக்கள்|MDCCCLXX]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* ஜனவரி 3 - புரூக்ளின் பாலம் கட்டுமானப் பணிகள் ஆரம்பிக்கப்பட்டது.
* ஜனவரி 23 - மொன்டானாவில் அமெரிக்கப் படைகளினால் பெண்கள், குழந்தைகள் உட்பட 173 செவ்விந்தியர்கள் படுகொலை செய்யப்பட்டனர்.
* ஜனவரி 26 - அமெரிக்க உள்நாட்டுப் போர்: வேர்ஜீனியா அமெரிக்கக் கூட்டணியில் மீண்டும் இணைந்தது.
* பெப்ரவரி 23 - அமெரிக்க உள்நாட்டுப் போர்: மிசிசிப்பியில் இராணுவ ஆட்சி முடிவடைந்து அமெரிக்கக் கூட்டணியில் மீண்டும் இணைக்கப்பட்டது.
* மார்ச் 29 - எடின்பரோ கோமகன் இளவரசர் ஆல்பிரட் இலங்கை வந்தார்.
* மார்ச் 30 - ஐக்கிய அமெரிக்காவில் கறுப்பினத்தவர்கள் வாக்களிக்கும் உரிமையைப் பெற்றனர்.
* மார்ச் 30 - அமெரிக்க உள்நாட்டுப் போர்: டெக்சாஸ் அமெரிக்கக் கூட்டணியில் மீண்டும் இணைந்தது.
* ஜூலை 15 - அமெரிக்க உள்நாட்டுப் போர்: ஜோர்ஜியா அமெரிக்கக் கூட்டணியில் மீண்டும் இணைந்தது. அமெரிக்க மாநிலங்களின் கூட்டமைப்பு கலைக்கப்பட்டது.
* ஜூலை 19 - பிரான்ஸ் புரூசியாவுடன் போரை அறிவித்தது.
* ஆகஸ்ட் 2 - உலகின் முதலாவது சுரங்க தொடருந்து சேவை லண்டனில் தொடங்கப்பட்டது.
* செப்டம்பர் 2 - செடான் என்ற இடத்தில் புரூசியப் படைகள் பிரெஞ்சு இராணுவத்தைத் தோற்கடித்து மூன்றாம் நெப்போலியனையும் அவனது 100,000 இராணுவத்தினரையும் சிறைப் பிடித்தனர்.
* செப்டம்பர் 4 - மூன்றாம் நெப்போலியன் முடி துறந்தான். அரசி யூஜின் தனது பிள்ளைகளுடன் இங்கிலாந்துக்குத் தப்பி ஓடினாள்.
* அக்டோபர் 2 - ரோம் மீண்டும் இத்தாலியுடன் இணைவதற்கு ஆதரவாக மக்கள் பெரும்பான்மையாக வாக்களித்தனர்.
* அக்டோபர் 6 - ரோம் இத்தாலியின் தலைநகரானது.
* டிசம்பர் 26 - ஆல்ப்ஸ் மலைத்தொடரூடான 12.8-கி.மீ. நீள தொடருந்து சுரங்கப் பாதை அமைக்கப்பட்டது.
* டிசம்பர் 30 - ஸ்பெயின் பிரதமர் ஜுவான் பிறிம் சுட்டுக் கொல்லப்பாட்டார்.

## தேதி அறியப்படாதவை
* ஜனவரி - இலங்கையில் ஏற்றுமதி வரி நீக்கப்பட்டது.
* ஜனவரி - இந்தியக் கப்பல் சூயஸ் கால்வாய் ஊடாகச் சென்றது.

## பிறப்புகள்
* ஏப்ரல் 22 - விளாடிமிர் லெனின், சோவியத் தலைவர்
* ஏப்ரல் 30 - தாதாசாஹெப் பால்கே, இந்திய திரைப்படத்துறையின் தந்தை (இ. 1944)
* ஜூலை 6 - பரிதிமாற் கலைஞர், தமிழறிஞர் (இ. 1903)
* ஆகஸ்ட் 31 - மரியா மாண்ட்டிசோரி, இத்தாலியைச் சேர்ந்த கல்வியாளர் (இ. 1952)
* நவம்பர் 5 - சித்தரஞ்சன் தாஸ், இந்திய விடுதலைப் போராட்ட வீரர் (இ. 1925)

## இறப்புகள்
* ஜூன் 9 - சார்லஸ் டிக்கின்ஸ், ஆங்கில எழுத்தாளர்

## 1870 நாட்காட்டி

## மேற்கோள்கள்

பகுப்பு:1870
அமுரி மருத்துவம்

**அமுரி மருத்துவம்** எனப்படுவது தன்னுடைய சிறுநீரையே வாய் அல்லது மூக்கு வழியாக உட்கொள்ளுதல் அல்லது வெளித்தோலில் தேய்த்தல் அல்லது இவ்விரண்டும் அடங்கும். மருத்துவப் பயன்களின் போது சிறுநீரானது அமுரி என்று அழைக்கப்படுகிறது.சித்த மற்றும் ஆயுர்வேத நூல்களில் அமுரி அல்லது சிறுநீரை "சிவநீர்" எனவும் குறிக்கப்பட்டுள்ளது.

திருமந்திரம் மூன்றாம் தந்திரத்தில் **அமுரி தாரனை** என்னும் தலைப்பில் 6 பாடல்கள் உள்ளன.  இதனை அந்த நூல் வீரமருந்து, விண்ணோர் மருந்து, நாரி மருந்து என்றெல்லாம் சிவன் கூறுவதாகவும், உண்மையில் ஆதி மருந்து என்று எண்ண வேண்டும் என்றும் குறிப்பிடுகிறது.  இதில் கூறப்படும் அமுரி மிளகு, மஞ்சள், நெல்லி, வேம்பு ஆகியவற்றின் சாறு போன்ற நீர் மருந்துகளாக உள்ளன. 	

## வெளி இணைப்புகள்
#http://www.satori-5.co.uk/word_articles/alt_health/healing_with_urine_therapy.html 
#http://naturinologie.info/shivambu.pdf .
#http://www.thevaaram.org/thirumurai_1/songview.php?thiru=10&Song_idField=10320&padhi=%20&startLimit=2&limitPerPage=1&sortBy=&sortOrder=DESC

## மேற்கோள்

பகுப்பு:மருத்துவம்
பகுப்பு:குறுங்கட்டுரைகள்
பகுப்பு:மாற்று மருத்துவங்கள்
பீட் சாம்ப்ரஸ்

**பெட்ரோஸ் "பீட்" சாம்ப்ரஸ்** (பீட் சாம்ப்ராஸ் - தமிழக வழக்கு) (Petros "Pete" Sampras, பிறப்பு ஆகஸ்ட் 12, 1971) முன்னாள் உலகில் முதல் நிலை அமெரிக்க டென்னிஸ் வீரர் ஆவார். 15 ஆண்டு கால தொழில்முறை டென்னிஸ் போட்டிகளில் இவர் மொத்தம் 14 கிராண்ட் ஸ்லாம் பட்டங்களை வென்றுள்ளார். ஏழு விம்பிள்டன் பட்டங்களை வென்றுள்ளார். 2007இல் பன்னாட்டு டென்னிஸ் புகழவையில் சேர்ந்தார்.

## கிராண்ட் சிலாம் காலக்கோடு

### கிராண்ட் சிலாம் முடிவுகள்

#### ஒற்றையர்: 18 (14ல் வாகையாளர், 4ல் இரண்டாமிடம்)

பகுப்பு:1971 பிறப்புகள்
பகுப்பு:உலக முதல் தர டென்னிஸ் வீரர்கள்
பகுப்பு:வாழும் மக்கள்
சுலு மொழி

**சுலு மொழி** (இசிசுலு) சுலு மக்கள் பேசும் மொழியாகும். கிட்டத்தட்ட 10 மில்லியன் பேர் பேசும் இம்மொழி தென்னாப்பிரிக்காவில் 11 ஆட்சி மொழிகளில் ஒன்றாகும். சுவாசிலாந்திலும் ஒரு ஆட்சி மொழியாகும். தென்னாப்பிரிக்கா மக்களில் 24% இம்மொழியை பேசுவர்கள். 16 மில்லியன் பேர் இம்மொழியை இரண்டாம் மொழியாக பேசுபவர்கள். தெற்கு பாண்டு மொழிக் குடும்பத்தில் சேர்ந்தது.

## வெளி இணைப்புகள்

பகுப்பு:பாண்டு மொழிகள்
உலக அகதி நாள்

**உலக அகதி நாள்** (*World Refugee Day*), ஆண்டுதோறும் ஜூன் 20-ம் நாளன்று நினைவுகூரப்பட்டு வருகின்றது. 

2000 ஆம் ஆண்டில் ஐக்கிய நாடுகள் பொதுச்சபையின் சிறப்புத் தீர்மானமொன்றின்படி, அகதிகளுக்கான தமது ஆதரவினை வெளிப்படுத்தும் முகமாக, உலக அகதிகள் தினமாக ஏற்றுக் கொள்ளப்பட்டது. ஆபிரிக்க அகதிகள் நாள் ஜூன் 20 இல் கொண்டாடப்படுவதால் இந்நாள் உலக அகதிகள் நாளாகப் பிரகடனப்படுத்தப்பட்டது. பல்வேறு மோதல்களுக்குள் சிக்கி அகதிகளாக தாம் வசிக்கும் நாட்டினுள், பிற நாடுகளிலென இடம்பெயர்ந்து பல்வேறு துன்பங்களுக்குள்ளாகி வாழ்ந்துவரும் அகதிகள் பற்றிய விழிப்புணர்வினை உலக மக்களிடத்தில் ஏற்படுத்துவதே இந்நாளின் முக்கியமான நோக்கமாகும்.

அன்றைய நாள் உலகின் பல்வேறு பகுதிகளிலும் நடைபெறும் பல்வேறு போர்களால் அரசியல், சமூகச் சூழல்களால் அகதிகளாக அல்லலுறும் அகதிகளை நினைவு கூரும் வகையில் கூட்டங்கள், ஆர்ப்பாட்டங்கள், கருத்தரங்குகள், இசை நிகழ்ச்சிகள், நினைவஞ்சலி நிகழ்வுகளெனப் பல்வேறு நிகழ்வுகள் ஏற்பாடு செய்யப்படுகின்றன. அகதிகளுக்கான ஐக்கிய நாடுகளின் ஆணையம் (UNHCR) ஒவ்வோர் ஆண்டும் இந்நிகழ்வுகளுக்கான கருப்பொருளைத் தீர்மானிக்கிறது.

## வெளி இணைப்புகள்

* UNHCR: உலக அகதி நாள் - 
* உலக அகதி நாள் (ஐநா) - 
* ஜூன் 20:உலக அகதிகள் தினம் (பதிவுகள்)
* இன்று உலக அகதிகள் தினம்

பகுப்பு:ஐக்கிய நாடுகளின் சிறப்பு நாட்கள்
பகுப்பு:சூன் சிறப்பு நாட்கள்
அல்கைல்

கரிம வேதியியலில், **அல்கைல்** (*alkyl*) என்பது ஒற்றைவலுப் பிணைப்புக் கொண்ட படிகமூலியாகும். இது கரிமம், இதில் ஐதரசன் ஆகிய அணுக்கள் ஒரு வரிசையில் ஒழுங்குபடுத்தப் பட்டுள்ளன. அல்கைல்கள் CnH2n+1 என்னும் பொதுவான வாய்பாட்டுடனான ஒருபடித் தொடரை உருவாக்குகின்றன. *மெத்தைல்*, CH3**·** (மெத்தேன் என்னும் பெயரிலிருந்து), *எத்தைல்* (C2H5**·**), *புரொப்பைல்* (C3H7**·**), *பியூட்டைல்l* (C4H9**·**), *பெண்டைல்* (C5H11**·**) என்பன அல்கைல் வகையுள் அடங்கும். இவை வழக்கமாகப் பெரிய மூலக்கூறுகளின் பகுதியாகவே விளங்குகின்றன. எனினும் தனியாகக் காணப்படும்போது இவை கட்டற்ற படிகமூலிகள் எனப்படுகின்றன. இவை மிகுந்த வினையூக்கம் கொண்டவை. அல்கைல்களின் அமைப்பு ஒத்த அல்கேன்களின் அமைப்பைப் போன்றவை, ஆனால் இவற்றில் ஒரு ஐதரசன் குறைவாக இருக்கும். எடுத்துக் காட்டாக மிகச் சிறிய அல்கைலான மெத்தைலின் அமைப்பு கீழே காட்டப்பட்டுள்ளது.

## மேற்கோள்கள்


பகுப்பு:பதிலிகள்
எலக்ட்ரான் சுற்றுவட்டப்பாதை

right|thumb|350px|இலத்திரன் அணுப் பரிதியங்களும், மூலக்கூற்றுப் பரிதியங்களும். இவை சுற்றுப் பாதைகளின் வடிவத்துக்கு முழுமையாக ஒத்துவருவன அல்ல என்பதைக் கவனத்தில் கொள்ளவும். அணுப் பரிதியங்கள், மூன்று மாறிகளைக் (இரண்டு கோணங்களும், அணுக்கருவிலிருந்தான தூரமும்) கொண்ட சமன்பாடு ஆகும். எனவே இப் படிமங்கள் பரிதியங்களின் கோணக்கூறுகள் சார்பில் சரியாக அமைகின்றனவே அன்றி, முழுமையான பரிதியங்களை ஒத்தன அல்ல. 
**அணுப் பரிதியம்** அல்லது **இலத்திரன் ஒழுக்கு** (இலங்கை வழக்கு) என்பது ஒரு அணுவில் உள்ள இலத்திரனின் அலைபோன்ற நடத்தையை விபரிக்கும் ஒரு கணிதச் சார்பு ஆகும். ஒரு குறிப்பிட்ட ஆற்றல் நிலையில், தனி அணுவொன்றின் எப்பகுதியில் இலத்திரன்களைக் காணமுடியும் என்பதை இச் சார்பு மூலம் கணித்துக்கொள்ள முடியும். அணுப் பரிதியம் என்பது, இச் சார்பைக் குறிக்கவோ அல்லது இச் சார்பினால் கணித்து அறியப்படும் "பகுதி"யைக் குறிக்கவோ பயன்படுத்தப்படுவது உண்டு. சிறப்பாக, அணுப் பரிதியங்கள், ஒரு தனியணுவில் உள்ள இலத்திரன் முகிலில் காணப்படும் இலத்திரன் ஒன்றின், இச் சமன்பாட்டினால் விபரிக்கப்படும், குவாண்டம் நிலைகளாக இருக்கலாம்.

முன்னர், கோள்கள் சூரியனை வலம் வருவது போல், இலத்திரன்களும் அணுக்கருவைச் சுற்றி வலம்வருவதாகக் கருதப்பட்டது. இவ்வாறு வலம் வருவதாகக் கருதப்பட்ட இலத்திரன்களின் நடத்தையை விளக்கும் முயற்சியே குவாண்டம் பொறிமுறையின் வளர்ச்சிக்கு வித்திட்டது. குவாண்டம் பொறிமுறையில், அணுப் பரிதியங்கள் ஒரு வெளியில் உள்ள அலைச் சமன்பாடுகளாக விபரிக்கப்படுகின்றன. இவை *n*, *l*, *m* போன்ற பரிதியத்தின் குவாண்டம் எண்களாலோ அல்லது அருகில் உள்ள படிமத்தில் காணப்படுவதுபோல் இலத்திரன் உருவமைப்புக்களில் பயன்படும் பெயர்களாலோ குறிக்கப்படுகின்றன. இலத்திரன்களைத் திண்மத் துகள்களாக விபரிக்க முடியாது. இவற்றை அணுக்கருவைச் சூழவுள்ள வெளியில் பரவியிருப்பனவாக விபரிப்பது கூடிய துல்லியமான ஒப்புமையாக இருக்கும். இதனால் முன்னர் *[[சுற்றுப்பாதை]]* என விபரிக்கப்பட்டது தற்போது அணுப் பரிதியம் எனப்படுகிறது.

## மேலும் படிக்க
* 
* 
* 
* 
* 

பகுப்பு:அணு இயற்பியல்
பகுப்பு:வேதிப் பிணைப்பு
இலத்திரன் முகில்

**இலத்திரன் முகில்** (Electron cloud) என்பது, இலத்திரன் என்பது என்ன என்று விளக்குவதற்குப் பயன்படும் ஒரு சொல்லாகும். நோபல் பரிசு பெற்ற இயற்பியல் அறிஞரான ரிச்சார்டு ஃபெயின்மன் என்பவர் இதனை முதன் முதலில் பயன்படுத்தியதாகக் கருதப்படுகிறது. இந்த *மாதிரி*, ஸ்குரோடிங்கர் சமன்பாட்டுக்கு ஒரு தீர்வாக, இலத்திரனை விளங்கிக் கொள்வதற்கான ஒரு எளிய முறையை வழங்குகிறது. இலத்திரன் முகில் ஒப்புமையில், இலத்திரனின் நிகழ்தகவு அடர்த்தி, அல்லது அலைச் சார்பு என்பது, சிறிய முகில் அணுக்கருவை அல்லது மூலக்கூறொன்றின் கருவைச் சுற்றி நகர்வதாக விபரிக்கப்படுகிறது. இதில் முகிலின் ஒளிபுகவிடாத் தன்மை, இலத்திரனின் நிகழ்தகவு அடர்த்திக்கு விகிதசமம் ஆகும்.

இந்த *மாதிரி*, கோள்கள் சூரியனைச் சுற்றுவதுபோல் இலத்திரன்கள் அணுக்கருவைச் சுற்றுகின்றன என்னும் முன்னைய போர் மாதிரியில் இருந்து வளர்ச்சி பெற்றது ஆகும். இந்த இலத்திரன் முகில் *மாதிரி*; இரட்டை நீள்துளைச் சோதனை, ஆவர்த்தன அட்டவணையும் வேதிப் பிணைப்பும், ஒளியுடன் அணுக்களுக்கான தொடர்புகள் போன்ற பல தோற்றப்பாடுகளை முன்னரிலும் சிறப்பாக விளக்குகிறது. சில நுணுக்கமான விடயங்களில் குறைபாடுகள் காணப்பட்டாலும், இந்த மாதிரி, சோதனைகளின் மூலம் அவதானிக்கப்பட்ட அலை-துகள் இருமையை எதிர்வுகூற வல்லதாக உள்ளது. இலத்திரனின் நடத்தை அலையை ஒத்தது போலவும், சில சமயங்களில் ஒரு துகள் எனக் கருதக்கூடியதாகவும் இருமைத்தன்மை கொண்டதாக இருப்பது அலை-துகள் இருமை எனப்படுகின்றது.

பகுப்பு:அணு இயற்பியல்
அலை–துகள் இருமை

இயற்பியல், வேதியியல் ஆகிய துறைகளில், **அலை–துகள் இருமை** அல்லது **அலைகளின் இருமை நிலை** (*wave–particle duality*) என்றால் எல்லாப் பொருட்களும் (அதாவது அந்த பொருட்களில் உள்ள எல்லா  எதிர்மின்னிகளும்)  அலை போன்ற தன்மையும் , துகள் போன்ற தன்மையும் கொண்டிருப்பன என்ற கருத்துரு ஆகும். குவாண்டம் பொறிமுறையின் மையக் கருத்துருவான இது, *அலை*, *துகள்* என்னும் கருத்துருக்களால் முழுமையாக விளக்கப்பட முடியாத பொருள்களின் நடத்தைகளை விளக்க முயல்கிறது. குவாண்டம் பொறிமுறையின் பல்வேறு விளக்கங்கள் இந்த முரண்பாட்டுத் தோற்றத் தன்மையை தெளிவாக்க முயல்கின்றன.

இருமைத் தன்மை என்னும் எண்ணக்கரு, ஒளி, பொருள் என்பன தொடர்பாக 1600 களில், கிறிஸ்டியன் ஹூய்கென், ஐசாக் நியூட்டன் ஆகியோரால் ஒன்றுக்கொன்று எதிரான இரு கொள்கைகள் முன்வைக்கப் பட்டபோது இடம்பெற்ற விவாதங்களின் அடிப்படையில் உருவானது. அல்பர்ட் ஐன்ஸ்டீன், லூயி டீ பிராக்லி ஆகியோரின் ஆராய்ச்சிகளின் விளைவாக தற்கால அறிவியல் கொள்கைகள் எல்லாப் பொருட்களும், அலை, துகள் இயல்புகள் இரண்டையும் கொண்டுள்ளன என ஏற்றுக்கொள்கின்றன. இத் தோற்றப்பாடுகள் அடிப்படைத் துகள்களுக்கு மட்டுமன்றி, அணுக்கள், மூலக்கூறுகள் போன்ற கூட்டுத் துகள்களுக்கும் பொருந்துவதாக அறியப்பட்டுள்ளது.

## டே பிராலியின் அலைநீளம்

லூயி டே பிராலி 1924 ஆம் ஆண்டில் அலை-துகள்களின் இருமைப் பண்பைப் பற்றிய தனது கருத்தினை முதன்முதலாக பிரெஞ்சு அகாதெமியில் டி பிராலி கருதுகோள் மூலம் கோடிட்டுக் காட்டினார். ஒளி மட்டுமல்லாமல், *அனைத்து* பருப்பொருள்களும், அலை-போன்ற தன்மை கொண்டுள்ளன, ஒரு குறிபிட்ட "m" திணிவு கொண்ட துகள், ஒரு குறிப்பிட்ட திசை வேகம் "v" இல் சென்றால், "λ" என்ற அலைநீளம் கொண்ட ஓர் அலை போன்று நடந்துகொள்ளும் என்று கூறினார்.

:\lambda = \frac{h}{p}

இங்கு **p** – உந்தம், **h** - பிளாங்க்கு மாறிலி.

பொருள்களின் அலைகள் (matter waves) டி புறாக்ளி அலைகள் என்றும் இதன் அலைநீளம் டி புறாக்ளி அலைநீளம் என்றும் அழைக்கப்படுகிறது. இதுவே பொருள்களின் அலைக் கோட்பாடிற்கு முதல் படியாக அமைந்தது.

டே பிராலியின் கோட்பாட்டிற்காக அவருக்கு 1929 ஆம் ஆண்டில் இயற்பியலுக்கான நோபல் பரிசு வழங்கப்பட்டது.

## மேற்கோள்கள்

பகுப்பு:அணு இயற்பியல்
வெலாசிராப்டர்

**வெலாசிராப்டர்** (*Velociraptor*) என்பது "அதிவேகத் திருடன்" எனப் பொருள்படும் ட்ராமோசாரிட் தெரோபாட் வகை டைனோசர்கள் 7 லிருந்து 8.3 கோடி ஆண்டுகளுக்கு முன்பு வாழ்ந்த சிறிய வகை ஊனுண்ணிகளாகும். வெலாசிராப்டர்களில் ஏனைய வகைகள் வாழ்ந்திருப்பினும் *வெலாசிராப்டர் மங்கோலியன்சிஸ்* என்ற ஒரு வகை மட்டுமே ஆய்ந்தறியப்பட்டுள்ளது. இவ்வகையின் தொல்படிவங்கள் மத்திய ஆசியாவின் மங்கோலியாவில் கண்டறியப்பட்டுள்ளது. 

thumb|வெலாசிராப்டர்-மனிதன் அளவு ஒப்பீடு

ஏனைய ட்ராமோசாரிட் வகை டைனோசர்களான டெய்னானிகஸ் மற்றும் அகீல்லோபேட்டர் வகைகளை விட வெலாசிராப்டர் உருவத்தில் சிறியது. நன்கு வளர்ந்த ஒரு வெலாசிராப்டர் ஒரு வான்கோழியின் அளவினது. இது சிறகுகள் உள்ளதாகவும், இரு கால்களால் நகர்வதாகவும், விறைத்த நீளமான வால் கொண்டதாகவும் வாழ்ந்தது. இந்த ஊனுண்ணி கதிர் அரிவாள் போன்ற வடிவுடைய கடினமான கூரிய இரு நகங்களை, முறையே இரு பின்னங்கால்களிலும் கொண்டிருந்தது. இது தன் இரையை கொல்வதற்கு இந்த நகங்களை பயன்படுத்தி இருக்கலாம் என்று நம்பப்படுகிறது. மேல்நோக்கிய மூக்குப்பகுதியைக்கொண்டு மற்ற வகை ட்ராமோசாரிட் டைனோசர்களினின்று வெலாசிராப்டரை வகைப்படுத்தலாம்.  இதுவரை கண்டறியப்பட்டுள்ள ட்ராமோசாரிட் வகை டைனோசர் படிமங்களுள் வெலாசிராப்டரின் படிமங்களே அதிகம். குறிப்பாக ப்ரோட்டோசெராடாப்ஸ் ஒன்றுடன் சண்டையிட்ட நிலையில் காணப்படும் புதை படிமத்தை சொல்லலாம். 

## பரவலர் பண்பாட்டில்
மக்களிடையே மிகவும் பரவலாக அறியப்படுகிற தொன்மா வகைகளுள், வெலாசிராப்டர் (சுருக்கமாக ’ராப்டர்’ என்றழைக்கப்படும்) வகை ஒன்று. *[[ஜுராசிக் பார்க்]]* கதைக்குழுமம் வழியே இவை மக்களிடையே மிகப் பிரபலமாயின. ஆயினும், இக்குழுமத்தின் திரைப்படங்களில் வரும் வெலாசிராப்டர்கள் உருவ அமைப்பில் பெரியனவாகவும், சிறகுகள் இன்றியும் தவறாக சித்தரிக்கப்பட்டுள்ளன. தொல்படிம ஆராய்ச்சியாளர்களுக்கும் வெலாசிராப்டர்கள் நன்கு பரிச்சயமானவை.

ராம் இயக்கிய *[[பறந்து போ]]* (2025) திரைப்படத்தின் ஒரு காட்சியில், கதையின் இளம் தலைவன் அன்பு (மிதுல் இரயன்) மணற்பரப்பில் ஒரு தொன்மாவை வரையும்போது ஒலிக்கும் "டைனோ" எனும் பின்னணிப் பாடலில் வெலாசிராப்டர் உள்ளிட்ட தொன்மாக்கள் குறிப்பிடப்படுகின்றன. இப்பாடலைப் பாடியவர் அருண்ராஜா காமராஜ்; இயற்றியவர் மதன் கார்க்கி ; இசையமைத்தவர் சந்தோஷ் தயாநிதி.

## மேற்கோள்கள்

பகுப்பு:தொன்மாக்கள்
அராரா

**அராரா** (போர்த்துக்கீசம்: Arara) பிரேசிலின் வட கிழக்கில் அமைந்த பரயீபா மாநிலத்தில் அமைந்த நகரமாகும்.

## மேற்கோள்கள்

பகுப்பு:பிரேசிலின் நகரங்கள்
பற்சில்லு

frame|right|இயக்கத்தின் போது பற்சில்லுகள் ஒருங்கிணைதல்
**பற்சக்கரம்** ஒரு அடிப்படை இயந்திர பாகமாகும். இது ஒரு சக்கரத்தையும் அதன் மீது பற்களையும் கொண்டது. ஒரு பல்சக்கரத்தின் பற்களும் வேறு ஒரு பற்சக்கரத்தின் பற்களும் பொருந்தி, ஒரு சில்லில் இருக்கும் இயக்க ஆற்றலை மற்ற பற்சக்கரம் பெறக்கூடியதாக அமைவதே பற்சக்கரத்தின் தொழிற்பாடுகளில் முக்கியமானது. பற்சக்கரம் கடிகாரம், மிதிவண்டி, பல்வேறு தானுந்து உறுப்புகள், மின்னோடிகள் உட்பட பல்வேறு இயந்திரங்களில் ஒரு பாகமாக இருக்கிறது. 

பற்சக்கரத்தின் ஐந்து தொழிற்பாடுகள்:
* ஒரு பற்சக்கரம் மற்ற பற்சக்கரத்தோடு பொருந்தும் பொழுது இயக்க ஆற்றலை மற்ற பற்சக்கரத்திற்கு மாற்றுவது.
* ஒரு பற்சக்கரம் மற்ற பற்சக்கரத்தோடு பொருந்தும் பொழுது மற்ற பற்சக்கரத்தின் சுழற்சித் திசையை நேர்மாற்றுவது. 
* ஒரு பற்சக்கரம் மற்ற பற்சக்கரத்தோடு பொருந்தும் பொழுது மற்ற பற்சக்கரத்தின் சுழற்சி வேகத்தை கூட்டுவது அல்லது குறைப்பது.
* ஒரு பற்சக்கரம் மற்ற அச்சு மாறிய பற்சக்கரத்துக்கு இயக்க ஆற்றலை தருவது ஆகும்.  
* இரு பற்சக்கரங்களின் சுழற்சியை ஒருமைப்படுத்தி (synchronized) வைப்பது. 

### வெளிப்புற vs உள்ளக பற்சக்கரம்

*வெளிப்புற பற்சக்கரம்* என்பது ஒர் உருளை அல்லது கூம்பின் மேற்புறத்தில் பற்களை கொண்டிருக்கும். மாறாக *உள்ளக பற்சக்கரம்* என்பது உருளை அல்லது கூம்பின் உட்பகுதியில் பற்களை கொண்டிருக்கும். 
பேவெல் பற்சக்கரத்தின், உள்ளக பற்சக்கரத்தின் இரு அச்சுசாய்வுகளுக்கிடையே 90 பாகைக்கு மேலே இருக்கும். உள்ளக பற்சக்கர அமைப்பானது வெளிப்புற சுழல்தண்டின் திசையை மாற்றாது.

## மேற்கோள்கள்

## வெளி இணைப்புகள்
* How Gear Ratios Work
* கியர் எப்படி வேலை செய்கிறது

பகுப்பு:இயந்திர பாகங்கள்
பகுப்பு:இயங்குபடம் உள்ள கட்டுரைகள்
செலுத்தற்றண்டு

**செலுத்தற்றண்டு** (Shaft) ஒரு அடிப்படை இயந்திர பாகம் ஆகும்.  இது இயக்க ஆற்றல் உற்பத்தி செய்யப்படும் இடத்தில் இருந்து அது பயன்படும் இடத்துக்கு எடுத்துசெல்லும் ஒரு தண்டு அல்லது தடி போன்ற ஒரு பாகம் ஆகும்.  உள் எரி பொறி,  மின்னோடி போன்றவையின் முறுக்கு விசை ஆற்றலை சுழல் இயக்கமாக செலுத்தற்றண்டு இயக்க தொடரிக்கு எடுத்து வருகிறது.

## மேற்கோள்கள்

பகுப்பு:இயந்திர பாகங்கள்
காக்னிசன்ட் தொழினுட்பத் தீர்வகம்

**காக்னிசன்ட் தொழினுட்பத் தீர்வகம்** அல்லது **காக்னிசன்ட் டெக்னாலஜி சொல்யூஷன்ஸ்** டீனெக், நியூ ஜெர்சியை தலைமையிடமாகக் கொண்ட ஒரு தகவல் தொழில்நுட்ப சேவை வழங்கும் நிறுவனமாகும். இந்நிறுவனம் சென்னையிலும் குறிப்பிடத்தக்க அளவில் செயற்பாடுகளை கொண்டுள்ளது

காக்னிசன்ட் நிறுவனம் 2007 ஃபார்ச்சூன் இதழினால் தொடந்து ஐந்தாம் முறையாக வேகமாக வளரும் 100 நிறுவனங்களின் பட்டியலில் இடம்பிடித்துள்ளது. மேலும் காக்னிசன்ட் நிறுவனம் பிஸ்னர் வீக்கால் மிக வேகமாக வளரும் முதல் பத்து நிறுவனங்களின் பட்டியலிலும் இடம்பெற்றுள்ளது குறிப்பிடத்தக்கது. காக்னிசன்ட் ஒட்டுமொத்த ஆலோசக நிறுவனங்களிலும் 2012க்கான தரப்பட்டியலில் 6ஆம் இடத்தை பிடித்திருந்தது. 2011, செப்டம்பர் 31 அன்று 1,30,000 ஊழியர்களையும் 50 விநியோக மையங்களையும் கொண்டிருந்தது.

## வரலாறு
இந்நிறுவனம் 1994ல் டன் & பிராட்ஸ்டிரீட் கார்ப்பரேஷன் என்ற நிறுவனத்தின் ஒரு அங்கமாக தொடங்கப்பட்டது. டன் & பிராட்ஸ்டிரீட் கார்ப்பரேஷன் முத்ல் தன் நிறுவனத்தின் 76% பங்கினையும், பின் மீதியுள்ள 24% பங்கினை சத்யம் நிறுவனத்திடம் இருந்து தன் இரண்டாம் வருடத்தில் பெற்றது. குமார் மகாதேவா  என்ற அதன் தலைமை அதிகாரியின் கீழ் காக்னிசன்ட், டன் & பிராட்ஸ்டிரீட் கார்ப்பரேஷனிடம் இருந்து தனி நிறுவனமாக ஐக்கிய அமேரிக்காவில் செயல்பட தொடங்கியது. அதன்பின் குமார் மகாதேவா 2003ஆம் ஆண்டு தலைமை பொறுப்பை லட்சுமி நாராயணன் என்பவரிடம் ஒப்படைத்துவிட்டு ஓய்வு பெற்றார்.

## சேவைகள்

அமெரிக்காவின் நியூ ஜெர்சி மாநிலத்தை தலைமையகமாக கொண்டுள்ள போதும் பெரும்பாண்மையான காக்னிசன்ட் நிறுவன ஊழியர்கள் இந்தியாவை சேர்ந்தவர்கள் ஆவர். இந்தியாவில் சென்னை, பெங்களூர், கோயம்புத்தூர், ஹைதரபாத், கொல்கத்தா, மும்பை, புனே மற்றும் கொச்சியில் அலுவலகங்களை கொண்டுள்ளது. மேலும் சீனாவின் ஷாங்காய் நகரிலும் ஆம்ஸ்டர்டாமிலும் வளர்மையங்களை கொண்டுள்ளது.

காக்னிசன்ட் கீழ்க்கண்ட சேவைகளை வழங்குகிறது

* வங்கிச்சேவை & நிதி
* மருத்துவம்
* உற்பத்தி & தருக்கவியல்
* தகவல்,ஊடகம் & பொழுதுபோக்கு
* தொலைதொடர்பு
* காப்பீடு
* உயிர் அறிவியல்
* வியாபாரம்
* விருந்தோம்பல் 
* தொழினுட்பம்

## நிதி நிலைமை
காக்னிசன்ட் நிறுவனத்தின் வருவாய் 2006ஆம் ஆண்டின் இறுதி காலாண்டில் முந்தைய ஆண்டை விட 65 சதவீதம் ஏற்றம் கண்டது. இந்நிறுவனம் 2006ஆம் ஆண்டை $1.424 பில்லியன் டாலர்கள் வருவாய் ஈட்டியது. காக்னிசன்ட் கடனில்லா இருப்புநிலை ஏட்டை கொண்டுள்ளது. கடந்த சில ஆண்டுகளாக அதன் வருவாய் வருடாந்திரமாக 40 சதவீத வளர்ச்சியை கண்டுள்ளது.

## போட்டியாளர்கள்
இன்ஃபோசிஸ், சத்யம். சீமென்ஸ், விப்ரோ, அரிசன்ட் முதலிய தகவல் தொழில்நுட்ப சேவை நிறுவனங்கள் காக்னிசன்ட் நிறுவனத்திற்கு போட்டியாளர்களாக கருதப்படுகின்றன.

## மேற்கோள்கள்

## வெளி இணைப்புகள்
* அதிகாரப்பூர்வ வலைத்தளம்
* பிஸ்னஸ்2.0 வேகமாக வளரும் 100 தொழில்நுட்ப நிறுவனங்கள்
* காக்னிசன்டுக்கான ஃபோர்ஸ் பட்டியல்
* பிஸ்னஸ்வீக் விபரக்குறிப்பு
* ஃபார்ச்சுனின் வேகமாக வளரும் நிறுவனங்கள்(2006)

பகுப்பு:இந்தியத் தகவல் தொழில்நுட்ப நிறுவனங்கள்
சிங்கள விக்கிப்பீடியா

thumb|இடது புறம் சிங்களக் கூட்டெழுத்துகள் சரியாகத் தோன்றும் விதமும் வலது புறத்தில் சில உலாவிகளில் தவறாகத் தோன்றும் விதமும் காட்டப்பட்டுள்ளன.
விக்கிப்பீடியாவின் சிங்கள மொழிப் பதிப்பு **சிங்கள விக்கிப்பீடியா** (http://si.wikipedia.org/) ஆகும். சிங்கள விக்கிப்பீடியா 2008 இல் அரும்ப தொடங்கி உள்ளது. ஜூன் 20, 2008 இல் 747 கட்டுரைகளை கொண்டிருந்தது. இந்த இலக்கம் குறிப்பிடத்தக்கது என்றாலும் பெரும்பாலானவை குறுங்கட்டுரைகளே. பல கட்டுரைகள் வகைப்படுத்தப்படவில்லை. பல ஆங்கில உள்ளடக்கங்களை கொண்டுள்ளன. இருப்பினும் 2007 ஆண்டுடன் ஒப்பிடுகையில், இது ஒரு குறிப்பிடத்தக்க முன்னேற்றம்.

சிங்கள ஒருங்குறியியில் கூட்டெழுத்துகள் சில உலாவிகளில் சரிவரத் தெரிவதில்லை. அது இன்னும் பரவலான பயன்பாட்டுக்கு வரவில்லை. கட்டுரை எண்ணிக்கை அடிப்படையில், 132ஆவது இடத்தில் இருக்கும் சிங்கள விக்கிப்பீடியாவில் ஆகஸ்ட் 9, 2012 வரை 6770 கட்டுரைகள் உள்ளன. 

## அடையாளச்சின்னம்

பகுப்பு: மொழிவாரி விக்கிப்பீடியாக்கள்